Συζήτηση:Λατινική Νομισματική Ένωση

message: Νομίζω ότι είναι ατυχές να αναφέρεται η Ελλάδα ως πρόβλημα στην ΛΝΕ τη στιγμή που ο κύριος λόγος της διάλυσής της ήταν το πρόβλημα του διμεταλλισμού δηλαδή τα σκαμπανεβάσματα της σχέσης χρυσού-αργύρου (από τις πρώτες κιόλας μέρες) και όχι η μειώσεις των ποσοτήτων από κάποια χώρα. Άλλωστε η Ελλάδα τηρούσε σχεδόν πάντα τις συμφωνημένες αναλογίες (χρυσού-αργύρου και νομίσματα/κατοίκους). Το άρθρο του BBC δεν περιέχει το ποιες κοπές (οι κοπές είναι όλες πολύ συγκεκριμένες με ημερομηνίες, ποσότητες και ποσοστώσεις) είχαν ποσοστώσεις που δεν συναινούσαν με τις αρχές της ΛΝΕ. Αν δεν υπάρχει άλλη αναφορά (κάποιου που δεν καταλήγει στο άρθρο του να αναφέρει ότι η νεώτερη Ελλάδα είναι πρόβλημα σε κάθε νομισματική ένωση) καλό θα ήταν να αφαιρεθεί. Βικιφιλικά --Xoristzatziki (συζήτηση) 07:00, 7 Ιανουαρίου 2014 (UTC)
Εκ των αναφερομένων κρατών της Λατινικής Νομισματικής Ενώσεως, επιθυμώ την διόρθωσιν ορισμένων κρισίμων ιστορικών ανακριβειών, ως ακολούθως.
(1) Την περίοδον της Λατινικής Νομισματικής Ενώσεως, ιδίως των ετών 1.870-1.927μ.α.χ.χ. δεν υπήρχε "Παπικό κράτος",καταλυθέντος εκ του Ιταλικού στρατού, υπό τον στρατηγόν Καντόρνα την 20ήν Σεπτεμβρίου 1.870μ.α.χ.χ. καί μέσω δημοψηφίσματος ενωθέντος με την άλλην Ιταλίαν. Άρα, πρέπει να διαχωρίζονται ιστορικώς καί διπλωματικώς το νύν υπάρχον "κράτος του Βατικανού", ιδρυθέν εξ αποφάσεως του Μπενίτο Μουσσολίνι μετά των συμφωνιών του Λατερανού 
την 11ην Φεβρουαρίου 1.929μ.α.χ.χ. καί νύν υπάρχον, από του πάλαι ποτέ "Παπικού Κράτους", του κατέχοντος περί το εν τρίτον της Ιταλικής χερσονήσου. Σχετικώς υπάρχει εκτεταμένη αναφορά επί των γεγονότων της Ιταλικής ιστορίας, επί της εγκυκλοπαιδείας "Πάπυρος-Λαρούς".
Πηγή: εγκυκλοπαίδεια "Πάπυρος-Λαρούς", τόμος 21, Αθήνα 1.963-1.964μ.α.χ.χ., σελίδες 890-893, ενότης "Η Ιταλία από του 1861 μέχρι των ημερών μας", 
(*) περί του Καντόρνα καί της καταλήψεως της Ρώμης 
Πηγή: εγκυκλοπαίδεια "Πάπυρος-Λαρούς", τόμος 21, Αθήνα 1.963-1.964μ.α.χ.χ., σελίδα 890, επί των σειρών 13-17 της γ΄ στήλης, 
(*) 
περί της ιδρύσεως του κράτους του Βατικανού καί της εσωτερικής πολιτικής του Μουσσολίνι  
Πηγή: "Πάπυρος-Λαρούς", τόμος 21, Αθήνα 1.963-1.964μ.α.χ.χ., σελίδα 891, στήλη γ΄, σειρές 51-66. 
Άρα, ήδη αυτό είναι απαράδεκτον ιστορικόν λάθος. 
(2) Αυστρία-Αυστροουγγαρία
Με την στέψιν του Φραγκίσκου Ιωσήφ Β΄, αυτοκράτορος της Αυστρίας, την 8ην Αυγούστου 1.867μ.α.χ.χ. ως βασιλέως της Ουγγαρίας, η Αυστρία επισήμως μετονομάσθηκε ως "Δυαδική Καισαροβασιλική Αψβούργεια Μοναρχία της Αυστροουγγαρίας". Άρα, έως καί της 11ης Νοεμβρίου 1.918μ.α.χ.χ., ημέραν ήττας των Κεντρικών Αυτοκρατορικών Δυνάμεων καί λήξης του Πρώτου Παγκοσμίου Πολέμου, του "Μεγάλου Πολέμου", υπάρχει μόνον "Αυστροουγγαρία" καί όχι "Αυστρία". Μάλιστα, η "Δυαδική Καισαροβασιλική Αψβούργεια Μοναρχία της Αυστροουγγαρίας", καταλύθηκε με τις διεθνείς συνθήκες του Αγίου Γερμανού της 10ης Σεπτεμβρίου 1.919μ.α.χ.χ. καί του Τριανόν της 4ης Ιουνίου 1.920μ.α.χ.χ. 
Πηγή: εγκυκλοπαίδεια "Πάπυρος-Λαρούς", τόμος 9, σελίδα 900, στήλη γ΄, σειρά 45-σελίδα 902, στήλη α΄, σειρά 36, Αθήνα 1.963-1.964μ.α.χ.χ.  
(3) Βουλγαρία
Όσον αφορά τη Βουλγαρία, απλώς επισημαίνω ιστορικώς ότι ως κράτος κατά την περίοδον 1.878-1.908μ.α.χ.χ. ήταν φόρου υποτελές κράτος της Οθωμανικής αυτοκρατορίας, βάσει του συνεδρίου του Βερολίνου. ενώ επισήμως διεκήρυξε την ανεξάρτησίαν της την 6ην Οκτωβρίου 1.908μ.α.χ.χ. 
Πηγή: εγκυκλοπαίδεια "Πάπυρος-Λαρούς", τόμος 11, σελίδα 490, στήλη α΄, σειρές 64-68, Αθήνα 1.963-1.964μ.α.χ.χ. Επομένως, αδυνατούσε ως υποτελές κράτος κατά την περίοδον προ του 1.908μ.α.χ.χ. να μετέχει  ως φόρου υποτελές κράτος, οιουδήποτε διεθνούς οργανισμού ή οποιασδήποτε συμμαχίας, άνευ της εγκρίσεως του κυριάρχου της. 
(4) Τώρα, όσον αφορά τα υπόλοιπα κράτη, δηλαδή τη Βενεζουέλα, τη Σερβία, το Μαυροβούνιο, τον Άγιο Μαρίνο καί τη Ρουμανία, επισημαίνω τα κάτωθι ενημερωτικώς:
(α) Η Σερβία καί το Μαυροβούνιο δεν απετέλεσαν μέλη της Λατινικής Νομισματικής Ενώσεως, καθώς από του τέλους του Πρώτου Παγκοσμίου Πολέμου ή 
"Μεγάλου Πολέμου", μέσω των διεθνών συνθηκών του Αγίου Γερμανού της 10ης Σεπτεμβρίου 1.919μ.α.χ.χ., του Νεϊγύ της 27ης Νοεμβρίου 1.919μ.α.χ.χ. καί του Τριανόν της 4ης Ιουνίου 1.920μ.α.χ.χ., ιδρύθηκε η Γιουγκοσλαβία, ενσωματωθεισών καί των περιοχών της Βοσνίας-Ερζεγοβίνης, της Κροατίας, της Σλοβενίας, της Βοϊβοδίνας καί αυτών ακριβώς των ιδίων.
Πηγή:  εγκυκλοπαίδεια "Πάπυρος-Λαρούς", τόμος 13, σελίδα 19, στήλη γ΄, σειρές 6-40, Αθήνα 1.963-1.964μ.α.χ.χ.
Άρα, κάθε σχετική έννοια περί σχέσεων της Σερβίας καί του Μαυροβουνίου με τη Λατινική Νομισματική Ένωση, λήγει αυτοδικαίως προ του 1.914μ.α.χ.χ.
(β) Όσον αφορά τη Βενεζουέλα καί τον Άγιο Μαρίνο δεν αναφέρεται σχετική πηγή περί εντάξεώς της ως μέλους εντός της Λατινικής Νομισματικής Ενώσεως.
(γ) Η Ρουμανία τα έτη 1.864-1.878μ.α.χ.χ. δεν μετέσχε της Λατινικής Νομισματικής Ενώσεως, ως υποτελές τμήμα της Οθωμανικής αυτοκρατορίας, ενώ δεν αναφέρονται σχετικές πηγές περί συμμετοχής της τα μετέπειτα έτη 
1.878-1.914μ.α.χ.χ.
(5) Γλωσσική διόρθωση
Επειδή κατά το συγκεκριμένο άρθρον αναφέρεται ότι κάποια κράτη μετείχαν της Λατινικής Νομισματικής Ενώσεως "χωρίς να είναι μέλη" ή "χωρίς να είναι πλήρη μέλη", θεωρώ απαραίτητη μίαν ανεπαίσθητη γλωσσική διόρθωσιν του τύπου "συμμετείχαν δίκην συνδεομένων μελών" ή "δίκην συνεργαζομένων μελών" ή "δίκην μελών παρατηρητών". Έτσι, θα είναι γλωσσικώς ακριβεστέρα επί της Ελληνικής γλώσσης καί θα κατανοείται από περισσοτέρους συνέλληνες καί περισσότερες συνελληνίδες. 
Ευχαριστώ εκ των προτέρων περί της κατανοήσεώς σας. Ελπίζω κάπως να συνέβαλα στην αναβάθμιση της ιστοσελίδος μας.--— ανυπόγραφο σχόλιο  .
thread_title: Η προβληματική Ελλάδα